กฎกระทรวงกำหนดหลักเกณฑ์การเพิกถอนทะเบียนรถจักรยานยนต์สาธารณะพ.ศ. ๒๕๖๐ อาศัยอำนาจตามความในมาตรา๕ วรรคหนึ่ง (๑๘) แห่งพระราชบัญญัติรถยนต์ พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๐) พ.ศ. ๒๕๔๒ และมาตรา๒๓/๑ วรรคสี่ แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๓) พ.ศ. ๒๕๔๗รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ๑[๑] กฎกระทรวงนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปข้อ๒ ให้ยกเลิกกฎกระทรวงกำหนดหลักเกณฑ์การเพิกถอนทะเบียนรถจักรยานยนต์สาธารณะพ.ศ. ๒๕๕๓ข้อ๓ ในกฎกระทรวงนี้คณะกรรมการ หมายความว่าคณะกรรมการประจำจังหวัดหรือคณะอนุกรรมการประจำท้องที่ข้อ๔ ในกรณีที่เจ้าของหรือผู้ครอบครองรถจักรยานยนต์สาธารณะผู้ใดกระทำการหรือมีเหตุอย่างหนึ่งอย่างใดดังต่อไปนี้ให้นายทะเบียนในเขตพื้นที่ความรับผิดชอบที่มีสถานที่รอรับคนโดยสารของผู้นั้นตั้งอยู่มีอำนาจเพิกถอนทะเบียนรถจักรยานยนต์สาธารณะของผู้นั้นได้(๑)ถูกเพิกถอนใบอนุญาตขับรถจักรยานยนต์สาธารณะ(๒)เสียชีวิต หรือทุพพลภาพจนไม่สามารถขับรถจักรยานยนต์สาธารณะได้(๓)ให้หรือยินยอมให้ผู้อื่นขับรถจักรยานยนต์สาธารณะของตนเพื่อการรับจ้างหรือใช้หมายเลขประจำตัวคนขับของตน(๔)ใช้หมายเลขประจำตัวคนขับไม่ตรงตามที่คณะกรรมการกำหนดให้(๕)ไม่ขับรถจักรยานยนต์สาธารณะเพื่อการรับจ้างเกินหกเดือนโดยไม่มีเหตุอันสมควร(๖)มีพฤติการณ์ที่เชื่อได้ว่ากระทำการอันเป็นภัยต่อผู้โดยสารหรือขัดต่อความสงบเรียบร้อยหรือศีลธรรมอันดีของประชาชนข้อ๕ ในกรณีที่เจ้าของหรือผู้ครอบครองรถจักรยานยนต์สาธารณะผู้ใดกระทำการอย่างหนึ่งอย่างใดดังต่อไปนี้ให้คณะกรรมการมีหนังสือแจ้งต่อนายทะเบียนในเขตพื้นที่ความรับผิดชอบที่มีสถานที่รอรับคนโดยสารของผู้นั้นตั้งอยู่เพื่อพิจารณาเพิกถอนทะเบียนรถจักรยานยนต์สาธารณะของผู้นั้นได้(๑)ใช้หนังสือรับรองการใช้รถจักรยานยนต์สาธารณะปลอม หรือออกโดยผู้ไม่มีอำนาจ เป็นหลักฐานประกอบการขอจดทะเบียนหรือเปลี่ยนประเภทเป็นรถจักรยานยนต์สาธารณะ(๒)ฝ่าฝืนหรือไม่ปฏิบัติตามมติของคณะกรรมการในส่วนที่เกี่ยวกับสถานที่รอรับคนโดยสารเส้นทางหรือท้องที่ในการรับจ้างบรรทุกคนโดยสารหรือค่าจ้างบรรทุกคนโดยสารหรือค่าบริการอื่นข้อ๖ เพื่อประโยชน์ในการเพิกถอนทะเบียนรถจักรยานยนต์สาธารณะนายทะเบียนและคณะกรรมการจะเชิญบุคคลที่เกี่ยวข้องมาให้ข้อเท็จจริงหรือส่งข้อมูลหรือเอกสารเพื่อประกอบการพิจารณาด้วยก็ได้ข้อ๗ การแจ้งเหตุการเพิกถอนตามข้อ ๕ให้ทำเป็นหนังสือและอย่างน้อยต้องมีรายละเอียด ดังต่อไปนี้(๑)หมายเลขทะเบียนรถจักรยานยนต์สาธารณะ พร้อมทั้งหมายเลขตัวรถคันที่คณะกรรมการมีมติให้เพิกถอน(๒)ชื่อตัวและชื่อสกุลของเจ้าของหรือผู้ครอบครองรถจักรยานยนต์สาธารณะคันที่คณะกรรมการมีมติให้เพิกถอน(๓)เหตุแห่งการเพิกถอนตามข้อ ๕ (๑) หรือ (๒) แล้วแต่กรณีและข้อพิจารณาและมติของคณะกรรมการที่ระบุให้นายทะเบียนเพิกถอนทะเบียนรถจักรยานยนต์สาธารณะตามเหตุแห่งการเพิกถอนนั้น(๔)ลายมือชื่อของประธานกรรมการ หรือผู้ซึ่งได้รับมอบหมาย(๕)พยานหลักฐานอื่น ๆ ที่เกี่ยวข้องข้อ๘ เมื่อนายทะเบียนได้รับหนังสือแจ้งจากคณะกรรมการตามข้อ๕ แล้ว ให้ดำเนินการตรวจสอบรายละเอียดในหนังสือแจ้งกับข้อมูลทะเบียนรถจักรยานยนต์สาธารณะของนายทะเบียน ถ้าข้อมูลไม่ถูกต้องตรงกันหรือมีพยานหลักฐานไม่เพียงพอแก่การพิจารณาให้นายทะเบียนมีหนังสือแจ้งไปยังคณะกรรมการเพื่อตรวจสอบข้อมูลหรือส่งเอกสารหลักฐานเพิ่มเติมให้แก่นายทะเบียนภายในสามสิบวันนับแต่วันที่ได้รับแจ้งจากนายทะเบียนทั้งนี้หากพ้นกำหนดระยะเวลาดังกล่าวให้ถือว่าคณะกรรมการไม่ประสงค์จะเสนอให้มีการเพิกถอนทะเบียนรถจักรยานยนต์สาธารณะนั้นข้อ๙ การพิจารณาเพิกถอนทะเบียนรถจักรยานยนต์สาธารณะให้นายทะเบียนมีหนังสือแจ้งให้เจ้าของหรือผู้ครอบครองรถจักรยานยนต์สาธารณะมารับทราบข้อกล่าวหาภายในสิบห้าวันนับแต่วันที่ได้รับหนังสือแจ้งจากนายทะเบียนในการนี้เจ้าของหรือผู้ครอบครองรถจักรยานยนต์สาธารณะมีสิทธิชี้แจงหรือมีหนังสือชี้แจงข้อเท็จจริงแก้ข้อกล่าวหาต่อนายทะเบียนได้ภายในสามสิบวันนับแต่วันที่รับทราบข้อกล่าวหาการแจ้งข้อกล่าวหาตามวรรคหนึ่งให้นายทะเบียนแจ้งมติของคณะกรรมการและพยานหลักฐานที่เกี่ยวข้องให้เจ้าของหรือผู้ครอบครองรถจักรยานยนต์สาธารณะทราบด้วยในกรณีที่เจ้าของหรือผู้ครอบครองรถจักรยานยนต์สาธารณะไม่มารับทราบข้อกล่าวหาหรือมารับทราบข้อกล่าวหาแล้วแต่ไม่มาชี้แจงหรือไม่มีหนังสือชี้แจงข้อเท็จจริงแก้ข้อกล่าวหาภายในกำหนดเวลาตามวรรคหนึ่งโดยไม่มีเหตุอันสมควรให้ถือว่าเจ้าของหรือผู้ครอบครองรถจักรยานยนต์สาธารณะนั้นสละสิทธิแก้ข้อกล่าวหาข้อ๑๐ ในกรณีที่นายทะเบียนพิจารณาแล้วเห็นว่ามีเหตุอันควรเพิกถอนตามข้อ ๔ หรือข้อ ๕แล้วแต่กรณี ให้นายทะเบียนมีคำสั่งเพิกถอนทะเบียนรถจักรยานยนต์สาธารณะนั้น แต่หากเห็นว่าไม่มีเหตุอันควรเพิกถอนให้นายทะเบียนมีคำสั่งไม่เพิกถอนทะเบียนรถจักรยานยนต์สาธารณะนั้นในกรณีที่นายทะเบียนมีคำสั่งไม่เพิกถอนทะเบียนรถจักรยานยนต์สาธารณะให้นายทะเบียนมีหนังสือแจ้งให้คณะกรรมการและเจ้าของหรือผู้ครอบครองรถจักรยานยนต์สาธารณะทราบข้อ๑๑ ในกรณีที่นายทะเบียนมีคำสั่งเพิกถอนทะเบียนรถจักรยานยนต์สาธารณะให้นายทะเบียนดำเนินการดังต่อไปนี้(๑)มีหนังสือแจ้งคำสั่งเพิกถอนทะเบียนรถจักรยานยนต์สาธารณะให้คณะกรรมการทราบ(๒)มีหนังสือแจ้งคำสั่งเพิกถอนทะเบียนรถจักรยานยนต์สาธารณะให้เจ้าของหรือผู้ครอบครองรถจักรยานยนต์สาธารณะทราบพร้อมทั้งแจ้งสิทธิในการอุทธรณ์ การยื่นอุทธรณ์ และระยะเวลาในการอุทธรณ์เจ้าของหรือผู้ครอบครองรถจักรยานยนต์สาธารณะมีสิทธิอุทธรณ์คำสั่งของนายทะเบียน โดยทำเป็นหนังสือยื่นต่ออธิบดีภายในสิบห้าวันนับแต่วันที่ได้รับแจ้งคำสั่งของนายทะเบียนในหนังสืออุทธรณ์ให้ระบุข้อโต้แย้งและข้อเท็จจริงหรือข้อกฎหมายที่อ้างอิงประกอบด้วย และให้นำหลักเกณฑ์ วิธีการและเงื่อนไขในการอุทธรณ์ตามกฎหมายว่าด้วยวิธีปฏิบัติราชการทางปกครองมาใช้บังคับ ทั้งนี้ การอุทธรณ์ดังกล่าวไม่ถือว่าเป็นการทุเลาการบังคับคำสั่งเพิกถอนทะเบียนรถจักรยานยนต์สาธารณะมีผลให้ภาษีประจำปีสำหรับรถจักรยานยนต์สาธารณะเป็นอันระงับไปในกรณีที่ยังมีภาษีประจำปีค้างชำระให้เจ้าของหรือผู้ครอบครองรถจักรยานยนต์สาธารณะเป็นผู้มีหน้าที่ต้องเสียภาษีที่ค้างชำระให้ครบถ้วนข้อ๑๒ เมื่อได้รับหนังสือแจ้งคำสั่งเพิกถอนทะเบียนรถจักรยานยนต์สาธารณะตามข้อ๑๑ (๒) ให้เจ้าของหรือผู้ครอบครองรถจักรยานยนต์สาธารณะมีหน้าที่ ดังต่อไปนี้(๑)ส่งคืนแผ่นป้ายทะเบียนรถจักรยานยนต์สาธารณะต่อนายทะเบียน(๒)นำใบคู่มือจดทะเบียนรถจักรยานยนต์สาธารณะมาแสดงเพื่อให้นายทะเบียนบันทึกหลักฐานการระงับทะเบียนรถจักรยานยนต์สาธารณะ(๓)เสียภาษีประจำปีสำหรับรถจักรยานยนต์สาธารณะที่ค้างชำระพร้อมทั้งเงินเพิ่มให้ครบถ้วนให้เจ้าของหรือผู้ครอบครองรถจักรยานยนต์สาธารณะดำเนินการตามวรรคหนึ่ง(๑) (๒) และ (๓) ภายในหกสิบวันนับแต่วันที่ได้รับหนังสือแจ้งคำสั่งเพิกถอนทะเบียนรถจักรยานยนต์สาธารณะให้ไว้ณ วันที่ ๑๐ กุมภาพันธ์ พ.ศ. ๒๕๖๐พิชิต อัคราทิตย์รัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคมหมายเหตุ:- เหตุผลในการประกาศใช้กฎกระทรวงฉบับนี้ คือโดยที่กฎกระทรวงกำหนดหลักเกณฑ์การเพิกถอนทะเบียนรถจักรยานยนต์สาธารณะ พ.ศ. ๒๕๕๓กำหนดให้นายทะเบียนเพิกถอนทะเบียนรถจักรยานยนต์สาธารณะได้ต่อเมื่อได้รับแจ้งจากคณะกรรมการประจำจังหวัดหรือคณะอนุกรรมการประจำท้องที่เท่านั้นอันเป็นเหตุทำให้การควบคุมรถจักรยานยนต์สาธารณะในการให้บริการแก่ผู้โดยสารไม่อาจดำเนินการได้อย่างมีประสิทธิภาพสมควรปรับปรุงหลักเกณฑ์การเพิกถอนทะเบียนรถจักรยานยนต์สาธารณะเสียใหม่โดยให้นายทะเบียนมีอำนาจเพิกถอนทะเบียนรถจักรยานยนต์สาธารณะได้ จึงจำเป็นต้องออกกฎกระทรวงนี้สิทธิกานต์/ปรับปรุง๕ เมษายน ๒๕๖๒วศิน/ตรวจ๑๐ เมษายน ๒๕๖๒[๑]ราชกิจจานุเบกษา เล่ม ๑๓๔/ตอนที่ ๒๒ ก/หน้า ๑/๒๑กุมภาพันธ์ ๒๕๖๐